b'\n_START_ARTICLE_\nAfrikinis dramblys\n_START_SECTION_\nI\xc5\xa1vaizda\n_START_PARAGRAPH_\nAfrikinio savaninio dramblio k\xc5\xabnas masyvus, jo did\xc5\xbeiul\xc4\x97 galva trumpu kaklu, gal\xc5\xabn\xc4\x97s storos, ausys mil\xc5\xbeini\xc5\xa1kos, vir\xc5\xa1utiniai kand\xc5\xbeiai virt\xc4\x99 iltimis, turi ilg\xc4\x85 raumening\xc4\x85 straubl\xc4\xaf. Pasak "Gineso rekord\xc5\xb3 knygos" tai stambiausias sausumos gyv\xc5\xabnas. Did\xc5\xbeiausias individas u\xc5\xbefiksuotas rekord\xc5\xb3 knygoje buvo nu\xc5\xa1autas 1974 m. lapkri\xc4\x8dio 7 d. Angoloje, jis sv\xc4\x97r\xc4\x97 12,24 tonas._NEWLINE_Vidutini\xc5\xa1kai k\xc5\xabno ilgis siekia 6-7,5 m, auk\xc5\xa1tis ties ketera 2,4-3,5 m. Vidutinis patin\xc5\xb3 k\xc5\xabno svoris apie 5 t, pateli\xc5\xb3 apie 2,8 t. Patin\xc5\xb3 durklai u\xc5\xbeauga iki 3,5 m. Pateli\xc5\xb3 jos trumpesn\xc4\x97s.\n_START_SECTION_\nDurklai ir dant\xc5\xb3 sistema\n_START_PARAGRAPH_\nDrambli\xc5\xb3 lytinis dimorfizmas pasirei\xc5\xa1kia ne tik k\xc5\xabno svorio skirtumu, bet ir durkl\xc5\xb3 dyd\xc5\xbeiu - patin\xc5\xb3 jie kur kas didesni: siekia 2,4-2,5 metro ilgio ir sveria iki 60 kg. Stambiausia \xc5\xbeinoma iltis siek\xc4\x97 4,1 m ir sv\xc4\x97r\xc4\x97 148 kg, ta\xc4\x8diau sunkiausi durklai buvo pas drambl\xc4\xaf, nu\xc5\xa1aut\xc4\x85 1898 m. prie Kilimand\xc5\xbearo - kiekvienas durklas sv\xc4\x97r\xc4\x97 po 225 kg. Jie be \xc5\xa1akn\xc5\xb3, nuolat auga ir beveik neturi emalio. Tai pakitusi antroji pastovi\xc5\xb3j\xc5\xb3 kand\xc5\xbei\xc5\xb3 pora. Ji i\xc5\xa1auga vietoje anksti i\xc5\xa1krintan\xc4\x8di\xc5\xb3 pienini\xc5\xb3 kand\xc5\xbei\xc5\xb3. Iltini\xc5\xb3 dant\xc5\xb3 straubliniai i\xc5\xa1vis neturi. Skruostiniai dantys pritaikyti pertrinti augalin\xc4\xaf maist\xc4\x85. Kiekvienoje burnos pus\xc4\x97je j\xc5\xb3 yra po 6 vir\xc5\xa1utinius ir 6 apatinius. Kiekvienas sekantis skruostinis dantis vis stambesnis ir sud\xc4\x97tingesnis, sudarytas i\xc5\xa1 auk\xc5\xa1t\xc5\xb3 emaliu padengt\xc5\xb3 dentino plok\xc5\xa1teli\xc5\xb3, kuri\xc5\xb3 tarpai u\xc5\xbepildyti cementu. Paleontologai nustat\xc4\x97, kad pirmieji 3 skruostiniai dantys (prie\xc5\xa1kr\xc5\xabminiai) priklauso pienini\xc5\xb3 generacijai ir tik 3 paskutiniai yra tikri kr\xc5\xabminiai. Kr\xc5\xabminiai dantys labai stamb\xc5\xabs, sveria iki 3,7 kg, yra 30 cm ilgio ir 10 cm plo\xc4\x8dio. Skruostiniai dantys paprastai niekad nei\xc5\xa1auga kartu - susid\xc4\x97v\xc4\x97jus priekiniam, j\xc4\xaf i\xc5\xa1stumia prasikalantis ir kartu slenkantis \xc4\xaf priek\xc4\xaf sekantis dantis. Paskutinis kr\xc5\xabminis dantis prasikala tik po 30 met\xc5\xb3, o sudil\xc4\x99s i\xc5\xa1krenta drambliui sulaukus daugma\xc5\xbe 65 met\xc5\xb3. Apyksliai tiek jie ir gyvena. Viso turi 26 dantis. Skirtingi drambliai da\xc5\xbeniau naudoja de\xc5\xa1in\xc4\xaf arba kair\xc4\xaf durkl\xc4\x85. Nustatyti, kuris da\xc5\xbeniau naudojamas galima pagal durklo susid\xc4\x97v\xc4\x97jim\xc4\x85\n_START_SECTION_\nStraublys\n_START_PARAGRAPH_\nStraublys susiformavo susiliejus nosiai su vir\xc5\xa1utine l\xc5\xabpa. Afrikinio dramblio jis baigiasi dviem ataugomis - dorsaline ir ventraline. Vidutini\xc5\xa1kai jis b\xc5\xabna apie 1,5 m ilgio ir sveria 135 kg. D\xc4\x97ka sud\xc4\x97tingos raumen\xc5\xb3 ir sausgysli\xc5\xb3 sistemos jis labai judrus ir stiprus. Straubliu drambliai lau\xc5\xbeo \xc5\xa1akas, ap\xc4\x8diuopia ir pakelia daiktus, paduoda \xc4\xaf burn\xc4\x85 maist\xc4\x85, siurbia ir \xc5\xa1lakstosi vandeniu, u\xc5\xbeuod\xc5\xbeia kvapus. Gali pakelti 250-275 kg svorio objektus, straublyje gali i\xc5\xa1laikyti iki 7,5 litr\xc5\xb3 vandens.\n_START_SECTION_\nKitos ypatyb\xc4\x97s\n_START_PARAGRAPH_\nMil\xc5\xbeini\xc5\xa1kos ausys, siekian\xc4\x8dios iki 1,2-1,5 m, tai evoliucinis pristaikymas prie kar\xc5\xa1to klimato. D\xc4\x97ka didelio ploto ir i\xc5\xa1vystyto kraujagysli\xc5\xb3 tinklo, jos padeda pa\xc5\xa1alinti \xc5\xa1ilumos pertekli\xc5\xb3. Taip pat atlieka ir v\xc4\x97duokli\xc5\xb3 funkcij\xc4\x85. Ven\xc5\xb3 pie\xc5\xa1inys ant aus\xc5\xb3 yra indvidualus kiekvienam drambliui, kurio d\xc4\x97ka galim\xc4\x85 juos skirti vien\xc4\x85 nuo kito. _NEWLINE_Oda stora (2-4 cm), beveik be plauk\xc5\xb3, i\xc5\xa1rai\xc5\xbeyta rauk\xc5\xa1li\xc5\xb3, tamsiai pilka. Jauni drambliai turi tamsius plaukus, kurie metams b\xc4\x97gant i\xc5\xa1krenta, tik ant uodegos galiuko lieka ilgas juodas \xc5\xa1epet\xc4\x97lis. Nesant savo svorio, drambli\xc5\xb3 oda jautri \xc4\xafvairiems pa\xc5\xbeeidimas ir vabzd\xc5\xbei\xc5\xb3 \xc4\xafkandimams ir reikalauja nuolatin\xc4\x97s prie\xc5\xbei\xc5\xabros. Tam, kad apsaugoti j\xc4\x85 nuo saul\xc4\x97s ir vabzd\xc5\xbei\xc5\xb3 drambliai da\xc5\xbenai priimin\xc4\x97ja dulki\xc5\xb3 ir purvo vonias, maudosi vandens telkiniuose._NEWLINE_Uodegos ilgis - 1-1,3 m, j\xc4\x85 sudaro 26 uodeginiai slanksteliai (ma\xc5\xbeiau, nei pas Azijin\xc4\xaf drambl\xc4\xaf). U\xc5\xbepakalin\xc4\x97s gal\xc5\xabn\xc4\x97s turi po 5 kanopas, o priekin\xc4\x97se gal\xc5\xabn\xc4\x97se j\xc5\xb3 skai\xc4\x8dius variuoja nuo 4 iki 5. Padus dengia stangrus jungiamasis audinys, tod\xc4\x97l geba tyliai vaik\xc5\xa1\xc4\x8dioti.\n_START_SECTION_\nPaplitimas\n_START_PARAGRAPH_\nIstorinis afrikinio dramblio arealas apima vis\xc4\x85 Afrik\xc4\x85 pie\xc4\x8diau Sacharos. Senov\xc4\x97je buvo paplit\xc4\x99s ir \xc5\xa0iaur\xc4\x97s Afrikoje, ta\xc4\x8diau i\xc5\xa1mir\xc4\x97 dar VI a. (tai gal\xc4\x97jo b\xc5\xabti ir atskira r\xc5\xab\xc5\xa1is Loxodonta pharaonensis). \xc5\xa0iuo metu, anks\xc4\x8diau i\xc5\xa1tisinis arealas, dabar labai fragmentuotas, ypa\xc4\x8d Ryt\xc5\xb3 Afrikoje. Drambli\xc5\xb3 paplitimo plotas suma\xc5\xbe\xc4\x97jo nuo 30 mln. km\xc2\xb2 iki 5,3 mln. km\xc2\xb2 (2003). Afrikinis dramblys visi\xc5\xa1kai i\xc5\xa1nyko Burundyje, Gambijoje ir Mauritanijoje (IUCN 2004). \xc5\xa0iuolaikinio arealo \xc5\xa1iaurin\xc4\x97 riba eina pagal 16,4\xe2\x81\xb0 \xc5\xa1iaur\xc4\x97s platumos lygiagret\xc4\x99; izoliuota populiacija yra i\xc5\xa1likusi \xc5\xa1iauriau, Malyje. Nepaisant to, kad drambliai vis dar i\xc5\xa1plit\xc4\x99 nema\xc5\xbeoje teritorijoje, jie daugiausia susitelk\xc4\x99 nacionalinuose parkuose.\n_START_SECTION_\nGyvenimo b\xc5\xabdas\n_START_PARAGRAPH_\nAfrikinis dramblys yra tipinis savan\xc5\xb3 gyventojas, ta\xc4\x8diau jis nesunkiai prisitaiko ir prie kit\xc5\xb3 s\xc4\x85lyg\xc5\xb3, tod\xc4\x97l gali gyventi \xc4\xaf pietus nuo Sacharos i\xc5\xa1sid\xc4\x97s\xc4\x8diusiuose rajonuose. Vienintel\xc4\x97 s\xc4\x85lyga \xe2\x80\x93 gyvenamojoje vietoje turi b\xc5\xabti geriamojo vandens \xc5\xa1altini\xc5\xb3 ir galimyb\xc4\x97 maudytis. Sausros metu drambliai i\xc5\xa1d\xc5\xbeiuvusi\xc5\xb3 upi\xc5\xb3 vagose iltimis rausia duobes, \xc4\xaf kurias susikaupia vanduo. Tokiomis girdyklomis naudojasi ne tik drambliai, bet ir kiti gyv\xc5\xabnai._NEWLINE_Dramblys b\xc4\x97gioja grei\xc4\x8diau u\xc5\xbe \xc5\xbemog\xc5\xb3, jis gali jud\xc4\x97ti 8-9 km per valand\xc4\x85 grei\xc4\x8diu ir tok\xc4\xaf temp\xc4\x85 i\xc5\xa1laikyti be poilsio daugyb\xc4\x99 valand\xc5\xb3. Drambli\xc5\xb3 kaimen\xc4\x97, ie\xc5\xa1kanti nauj\xc5\xb3 ganykl\xc5\xb3, per dien\xc4\x85 gali \xc4\xafveikti apie 80 km.\n_START_SECTION_\nMityba\n_START_PARAGRAPH_\nDramblys per dien\xc4\x85 su\xc4\x97da apie 200 kg augal\xc5\xb3 ir i\xc5\xa1geria iki 130 l vandens.'